Soldate in arres ná hul beweer hulle is by myn ontplooi | Netwerk24
Deur Alet van der Walt 07 Julie 2020 15:35
Brig. Motantsi Makhele, polisiewoordvoerder, sê dié goudmyn se veiligheidswagte het die polisie se hulp ingeroep nadat die mans die myngebied onwettig binnegekom het.
Die polisie het die mans ondervra en hulle het gesê hulle is deur die polisie by die myn ontplooi.
Die mans het in wit bakkies met militêre nommerplate gery.
Makhele sê die polisie het die twee voertuie deursoek en op militêre uniforms en gewone nommerplate afgekom.
Hy sê die voertuie behoort nie aan die weermag nie.
Die militêre polisie se hulp is ingeroep en hulle het bevestig dat die soldate nie by die myn ontplooi is nie.
Die mans is in hegtenis geneem op klagte dat hulle saamgesweer het om ’n misdaad te pleeg.
Makhele sê hulle sal binnekort in die hof verskyn.
Meer oor: Motantsi Makhele | Myn | Soldate | Ontplooi | Arres